Den Vest-Sjællandske Avis, 1837-05-29
Udenlandske Efterretninger. Efterretningerne fra den spanske Grændse vedblive med at lyde gunstige for de christinske Tropper. Moniteuren har meddeelt Slutningen af Depeschen fra om Aftenen den 17de. "Kun omtrent 30 Fanger ere blevne bragte til det christinske Fort Behobia. To Dampbaade, 8 Trincadourer og een Goelette have lagt sig for Fuenterabia og have aabnet deres Jld imod denne Plads." – "Bayonne den 17de om Aftenen Kl. 10 1/2. Jrun er i Middags Klokken 1 bleven taget. J samme Øieblik, som Carlisternes Redonte blev stormet, forsøgte Oberst Arbuthnot paa et Angreb fra en anden Side, sprængte Porten og trængte ind i Staden. Modstand gjordes vel, men forgjeves. Staden blev overgivet til Plyndring. 400 Fanger, som man havde spærret inde i Raadhuset, bleve beskyttede af engelske Officerer med Kaarden i Haanden. Evans opbød Alt, for at standse Blodsudgydelse; hans Opførsel roses overordentlig meget. De engelsk christinske Tropper have 150 Saarede, af hvilke 10 befinde sig paa vor Grændse. Fuenterabia angribes ogsaa fra Landsiden. Omringet er den allerede." – "Den 18de Mai, om Aftenen Kl. 5. Fuenterabia har uden Modstand capituleret om Middagen. Garnisonen bestod omtrent af 300 Mand og af bevæbnede Bønder." – J Forbindelse med denne Depesche indeholde engelske Blade Efterretning, især om Jndtagelsen af Hernani, der skeete den 14de. Allerede om Morgenen Kl. 5 begyndte Angrebet paa Carlisternes Forskandsninger nedenfor Høien ved Venta Oriamendi, der bleve tagne efter nogen Modstand ved det sjette Regiment af den brittiske Legion. Carlisterne droge sig herfra tilbage til Hernani. Staden blev strax beskudt, og da Fjenden synes næsten ganske at have manglet Artillerie, lod Oberst Cannanaf det 9de Regiment sig hæve op paa Muren, og aabnede Porten for sine Folk. Fjenden flygtede paa Veien til Tolosa, blev allevegne kastet og nødt tilat flygte til Bjergene. De christinske Tropper havde ikkun 10 Døde og 50 Saarede. J Hernani fandt man i Førstningen ikke uden omtrent 20 Koner og en gammel Mand; men den 15de indfandt flere sig. De andre Beretninger derfra samstemme i Hovedsagen med Jndholdet af den allerede meddeelte Depesche. Men man maa snart høre om større Foretagender, thi en anden telegraphisk Depesche fra Bayonne om Eftermiddagen den 19de, som Moniteuren anfører, tilkjendegiver, at Carlisterne have den 18de vendt sig med 20 Batailloner og 12 Esqvadroner til Aragonien, og de kunne umuligt undgaae at støde paa Jrribarren, som er afmarscheret fra Puenta laReyna med 12 Batailloner og 600 Heste. Carlisternes Avantgarde stod om Middagen den 18de ved Noain, hvor Veiene fra Tudela og Sanguera støde sammen. – Kan man troe enkelte franske Blade, da hersker en stor Bevægelse i Madrid. Man er almindelig misfornøiet med Ministrene, og en Revolution vil ufeilbarlig udbryde, naar de insurgerede Stæder, i Catalonien kun vare istand til at holde sig i 11 Dage, da Regjeringen hverken har Kraft eller Credit til at dæmpe den. Til Staden Barcellona havde Regjeringen i største Jil sammentrukken endeel Tropper, fordi man ikke stolede paa Nationalgarderne, og baade den franske og engelske Sømagt forøgedes dagligen. Fra den 6te til den 10de vare een fransk Brig og een Corvette, og een engelsk Brigantine løbne ind der.